kardosdrur/scandi-wiki huggingface dataset:
Kyst- og Fjordcentret

Kyst- og Fjordcentret ved den 30 kilometer lange Randers Fjord er et kystnatur formidlings- og besøgscenter beliggende i Voer på sydsiden af Randers Fjord 15 kilometer fra udmundingen i Kattegat og i Norddjurs Kommune. Centeret er finansieret af offentlige midler, fondsmidler og brugerbetaling. Permanente faciliteter i Grenaa, herunder Grenaa Naturskole og faciliteter i Fjellerup indgår i centret.

Institutionen råder over en række hjælpemidler og udstyr. Herunder kajakker, kanoer, motorjoller og hurtig gummibåd.

Centrets bygninger inkluderer kursus- og konferencefaciliteter med mødelokaler og forskellige typer af overnatningsmuligheder. Også primitivt omkring bål. På centret i Voer er der seks styk fire-sengs værelser. Desuden tipi-telte af typen, lauv, i forskellig størrelse med plads til fra 5 til 25 overnattende personer i hver. Foruden 6 shelters med plads til 6-7 personer per shelter.

Satellitstationer 
Om sommeren har centret satellitstationer, der er bemandet med naturformidlere. De ligger langs Djurslands nord- og østkyst, herunder i Fjellerup, Bønnerup Strand og Grenaa. For eksempel i Fjellerup kan badegæster frit og uden videre låne vaders, undervandskikkert og fiskenet. På stationen, kaldet Blå Flag Station Fjellerup, er der også saltvandsakvarier, der kan huse badegæsters aktuelle fangster af småfisk og havdyr.

Målgrupper 
De primære målgrupper er skoler, erhvervslivet (såsom teambuilding) samt almindelige besøgende. Sidstnævnte betaler entre for at komme ind på centret i Voer. På centrets hjemmeside fremgår det, at man gerne skræddersyr forløb til individuelle grupper. Centrets forløb kan strække sig over timer eller dage.

Frivillige 
Der er tilknyttet forskellige laug af frivillige til centret. En af sommer-aktiviteterne, som frivillige-lauget, Praktikerne, indgår i, er garnrøgtning på Randers Fjord fra motorjoller sammen med besøgende. I forløbene indgår fangst af fisk, typisk skrubber, og efterfølgende rensning og tilberedning af fiskene udendørs. Fx i form af rygning, hvor deltagerne efterfølgende kan spise fiskene. Om foråret er der omfattende opgang af sild i Randers Fjord forbi centret. Denne fiskeart indgår også i centrets fangst og fisketilberednings-aktiviteter sammen med besøgende.

Kilder 

Lokaliteter i Norddjurs Kommune
NRK P3

NRK P3 (forkortelse for "Program 3"), normalt kaldet P3 eller Petre, er en norsk radiokanal og en del af NRK. Det er NRK's tredje primære radiokanal, ved siden af NRK P1 og NRK P2, og er rettet mod unge. P3 publicerer også tv-serier på sine hjemmesider, herunder tv-serien Skam.

Eksterne henvisninger 
 NRK P3's hjemmeside

P3
Hende (film)

Hende () er en amerikansk film fra 2013 skrevet, instrueret og produceret af Spike Jonze. Filmen har Joaquin Phoenix, Amy Adams og Scarlett Johansson i nogle af de bærende roller.

Filmen er en fremtidsvision, hvor en mand, der er ved at blive skilt, forelsker sig i stemmen bag et nyt avanceret operativsystem.

Rolleliste 
 Joaquin Phoenix som Theodore
 Amy Adams som Amy
 Rooney Mara som Catherine
 Olivia Wilde som Blind Date
 Scarlett Johansson som Samantha (stemme)
 Portia Doubleday som Isabella
 Chris Pratt
 Katherine Boecher
 Sam Jaeger som Dr. Johnson
 Luka Jones som Mark Lewman
 Laura Kai Chen som Tatiana
 Jen Kuhn som Kathy C.

Eksterne henvisninger 
 

Amerikanske film fra 2013
Dramafilm fra USA
Science fiction-film fra USA
Svenja Huber

Svenja Huber (født 23. oktober 1985 i Mannheim) er en tysk håndboldspiller, som spiller for Borussia Dortmund og det tyske landshold.

References 

Håndboldspillere fra Tyskland
Amt Rantzau

Amt Rantzau er et amt i det nordlige Tyskland, beliggende i den nordøstlige del af Kreis Pinneberg. Kreis Pinneberg ligger i den sydlige del af delstaten Slesvig-Holsten. Amtets administration er beliggende i byen Barmstedt. Mod nord grænser det til Amt Hörnerkirchen, mod vest til Amt Elmshorn-Land, Elmshorn og Tornesch, mod syd til Amt Pinnau og byen Quickborn og mod øst til Kreis Segeberg.

Kommuner i amtet 
 Bevern 
 Bilsen 
 Bokholt-Hanredder 
 Bullenkuhlen 
 Ellerhoop 
 Groß Offenseth-Aspern 
 Heede 
 Hemdingen 
 Langeln 
 Lutzhorn

Eksterne kilder/henvisninger 

 Amt Rantzau

Rantzau
Poul Groch

Gustav Paul Groch (født 18. april 1879 i Starzeddel i Tyskland død 22. juli 1944 i København) var en tyskfødt dansk travtræner.

Poul Groch var søn af Johann Gottlieb Groch og hans hustru Anna Elisabeth, født Rubin. Han blev født i Starzeddel, der ligger 10 kilometer øst for floden Oder, er i dag en polsk by med navnet Starosiedle. De første 33 år af hans liv henstår i det dunkle. Han kom til København i 1912 sammen med sin læremester, August Tatzky, der ligeledes var tysker. 
Groch, begyndte senere samme år som selvstændig træner. 1914 vandt han sin første af tre sejre i Dansk Trav Derby. 

Groch havde enorm succes i 1920'erne. Han vandt blandt andet Kriteriet 1925 og 1928 Han var også formand for Dansk Travtrænerforening 
Groch opfandt maskinstarten, som indførtes 1930 og blev til en stor forbedring.
Groch senior Derbyet igen 1932 og 1941 vandt han Dansk Trav Kriterium. 
Den 16. april 1944 vandt Groch, to dage før sin 65 års fødselsdag, sin lange karrieres sejr nummer 733. Det skulle blive hans sidste. Efter løbet blev han syg og kom aldrig i sulkyen igen. Efter 3 måneders sygeleje døde han den 22. juli.

Poul Groch junior (1917-2003) gik i sin faders fodspor og tog trænereksamen som 18-årig 1934. Han blev selvstændig 1936, og ved faderens død 1944 overtog han de fleste af staldens heste. Han blev dog aldrig så stor som sin fader, men vandt i alt 254 løb og i begyndelsen af 1950'erne opgav han sin trænerforretning.

Kilde
On Track Worldwide AB - Klaus Koch
 Portræt af Paul Groch   

Travkuske fra Danmark
Guadeloupefonden

Guadeloupefonden var en fond, som blev oprettet af Sveriges stænderforsamling i 1815 til fordel for kronprins Karl Johan, senere kong Karl 14. Johan, og hans efterkommere.

Karl Johan, der var franskfødt som Jean Baptiste Bearnadotte, var allerede, mens hans adoptivfar Karl 13. stadig levede, reelt leder af Sverige. For at lokke svenskerne med i koalitionen mod Napoleon gav briterne i 1813 Sverige Guadeloupe, som de havde erobret fra franskmændene i 1810. Øen blev givet til Karl Johan for at kompensere for de ejendomme mm., han havde efterladt i Frankrig. Karl Johan gik derpå med i koalitionen, der efterfølgende endegyldigt besejrede franskmændene.

I 1814, da Napoleon havde tabt, indgik tilbagegivelsen af Guadeloupe til Frankrig i fredsbetingelserne ved freden i Paris. Franskmændene betalte derpå 24 millioner franc for øen til kronprins Karl Johan, og han brugte straks halvdelen – omkring 900 millioner SEK i nutidsværdi – til at betale statsgælden, hvorpå stænderforsamlingen efterfølgende besluttede at bruge resten af pengene til en fond til fordel for Karl Johan og hans efterkommere. 

Kongehuset fik fremover en årlig rente af beløbet, som stod som en særlig post på statsbudgettet indtil 1983, hvor den blev afskaffet. På dette tidspunkt var den årlige rente på 300.000 SK.

Referencer 

Sverige i 1800-tallet
Det svenske monarki
Fonde (stiftelser)
Etableret i 1815
Ophørt i 1983
Vikersund Station

Vikersund Station (Vikersund stasjon) er en jernbanestation på Randsfjordbanen, der ligger i byområdet Vikersund i Modum kommune i Norge. Den betjenes af Bergensbanens tog mellem Oslo og Bergen og er desuden udgangspunkt for veteranbanen Krøderbanen.

Stationen blev åbnet for ekspedition af tog, passagerer og gods 15. november 1866, to år før Randsfjordbanen mellem Drammen og Randsfjord stod færdig i sin fulde længde. Fra starten hed stationen Vikersund, men det blev ændret til Vikesund i april 1894 og tilbage igen 1. juli 1939. 24. september 1974 blev den nedgraderet til fjernstyret station, der kun var bemandet for ekspedition af passagerer og gods. Bemandingen blev inddraget 28. september 1999, og 7. januar 2001 mistede den al betjening. Siden 6. januar 2002 har den dog igen været betjent af enkelte tog. Det er nu Bergensbanens tog, der står for trafikken, idet de blev omlagt via Randsfjordbanen og Vikersund i stedet for Roa i 1980'erne.

Krøderbanen mellem Vikersund og Krøderen blev åbnet 28. november 1872. Persontrafikken på banen ophørte i 1958, mens godstrafikken blev indstillet 1. marts 1985. Banen er efterfølgende blevet drevet som veteranbane af Norsk Jernbaneklubb, der kører på den i sommermånederne.

Litteratur

Eksterne henvisninger 

Stationer på Randsfjordbanen
Etableret i 1866
Stationer på veteranbaner i Norge
Stationer på Krøderbanen
Jernbanestationer i Viken
Åmot Station

Åmot Station (Åmot stasjon) er en tidligere jernbanestation på Randsfjordbanen, der ligger i byområdet Åmot i Modum kommune i Norge.

Stationen blev åbnet sammen med den første del af Randsfjordbanen mellem Drammen og Vikersund 15. november 1866. Oprindeligt hed den Aamot, men stavemåden blev ændret til Åmot i april 1921. Stationen blev fjernstyret 17. december 1973. Betjeningen med persontog ophørte 13. juni 2004, men stationen eksisterer stadig. Udover en stationsbygning, der er opført i træ efter tegninger af Georg Andreas Bull, består den af et pakhus, krydsningsspor og sidespor.

Litteratur

Eksterne henvisninger 

 Åmot Station på Norske jernbanestasjoner

Noter 

Stationer på Randsfjordbanen
Jernbanestationer i Norge uden persontrafik
Etableret i 1866
Ophørt i 2004
Jernbanestationer i Viken
Steinberg Station

Steinberg Station (Steinberg stasjon eller Steinberg stoppested) er en jernbanestation på Randsfjordbanen, der ligger i byområdet Steinberg i Nedre Eiker kommune i Norge. Stationen består af to spor med hver sin sideliggende perron i træ og en gangbro.

Stationen blev oprettet som holdeplads 15. december 1906 under navnet Stenberg, men stavemåden blev ændret til Steinberg 1. september 1922. Den blev fjernstyret 1. december 1966 og gjort ubemandet 1. januar 1971.

Det var planlagt at nedlægge stationen i 2014 i forbindelse med indførelsen af en ny køreplan for togene i østlandsområdet. Nedlæggelsen blev imidlertid stoppet på grund af store folkelige og politiske protester i oktober 2011, men i februar 2012 kom det frem, at stationen alligevel skulle nedlægges, og at det ville blive fremskyndet til december samme år. 27. september 2012 stod det dog alligevel klart, at Samferdselsdepartementet ville omgøre beslutningen. I stedet blev det vedtaget, at Steinberg Station skulle opgraderes for at kunne betjenes af NSB type 75, kaldet Flirt. Fra 14. september 2015 blev der indført en forsøgsordning, hvor alle NSB's lokaltog på strækningen Kongsberg - Oslo S - Gardermoen – Eidsvoll stopper i Steinberg. Forud for dette var stationen blevet opgraderet med nye perroner i træ og en gangbro.

Litteratur

Eksterne henvisninger

Noter 

Stationer på Randsfjordbanen
Etableret i 1906
Jernbanestationer i Viken
Tine Byrckel

Tine Byrckel (født 1960 i Kolding) er cand.phil. i filosofi fra Københavns Universitet og bosat i Frankrig. Hun virker som journalist, oversætter, skribent og psykoanalytiker. Efter mange års virke for dagbladet Information blev hun i 2018 en af de fire bidragsydere til dagbladet Politikens klumme "Matriarkatet".

Tine Byrckel har oversat en række bøger fra fransk, herunder to romaner af Michel Houellebecq.

Tine Byrckel skrev sammen med den polske instruktør Małgorzata Szumowska manuskript til filmen Elles med Juliette Binoche i hovedrollen. Filmen havde premiere på Toronto Film Festival i 2011. Den polske skuespiller, Joanna Kulig, vandt flere polske filmpriser for bedste birolle i 2012 for hendes rolle i Elles, som den prostituerede Alicja. 

Fraværet af et opslag om Françoise Héritier i det brugerredigerede Wikipedia blev af Tine Byrckel betragtet som et argument for at kampen for kvinders ligestilling er et dybt civilisatorisk projekt.

Referencer 

Journalister fra Danmark
Oversættere fra Danmark
Børge Anton Hoppe

Børge Anton Hoppe (født 1. oktober 1796 i København, død 28. februar 1865 sammesteds) var en dansk læge. Han var søn af kontreadmiral Johan Christopher Hoppe.

Privat dimitterad til universitetet tog han 1813 examen artium, studerede derefter medicin, var i længere tid medicinsk kandidat på Frederiks Hospital og tog den medicinske eksamen 1818. I 1819 erhvervede han sig både licentiat- og doktorgraden, rejste derpå udenlands i flere år (til 1822) sammen med Carl Otto og blev 1825 distriktslæge i København. I 1830 blev han adjunkt hos Københavns fysikus Lund og samtidig læge ved Koppehospitalet på Kvæsthuset. I 1832 udnævntes han ved Lunds død til stadsfysikus i København, 1833 fik han professortitlen, 1843 blev han medlem af Sundhedskollegiet. Efter indførelsen af hovedstadens nye kommunalforfatning udnævntes han i 1858 til stadslæge. I sine yngre dage viste han videnskabelige anlæg og behandlede både i sin doktordisputats og i flere andre afhandlinger de netop da brændende vaccinationsspørgsmål. I sit senere liv optogs hans kræfter hovedsagelig af den sanitære administration, og her blev han under videnskabens hurtige udvikling, som han kun mangelfuldt var i stand til at følge, under de optrædende heftige epidemier i hovedstaden i tiltagende grad vanskelig stillet.

Hoppe blev Ridder af Dannebrog 6. oktober 1852 og Dannebrogsmand 16. januar 1858.

Kilder 
 
 Kristian Carøe: Den danske Lægestand 1479-1900, III: Læger og kirurger 1786-1838, København: Gyldendal 1905, s. 91-92.

Læger fra Danmark
Titulære professorer fra Danmark
Danskere i 1800-tallet
Personer fra København
Riddere af Dannebrog
Børge Anton
Personer i Dansk Biografisk Leksikon
Amager Travbane

Amager Travbane i Tårnby eksisterede fra 1922 til 1976.

Travbanen, som blev anlagt i 1921-22, lå ved Løjtegårdsvej i Tårnby, og banens åbningsløb fandt sted 13. august 1922. Banen var den tredje permanente hestevæddeløbsbane i Danmark.

Det var en kreds af hesteejere, der var utilfredse med forholdene på Charlottenlund Travbane, der tog initiativet til at lave en bane på Amager. Amager Traverbane blev lavet som en 1200 meter bane og der blev kørt venstre om, hvor der blev kørt højre om i Charlottenlund Travbane. Amager Travbane var den første travbane i Danmark der indførte målfotografering. Det skete i 1940. Under besættelsen blev tyske tropper indkvarteret på banen og der blev opstillet luftværnsbatteri på selve plænen. Indkvarteringen blev dog af kortere varighed.

Det første hundevæddeløb i Danmark fandt sted på Amager Travbane i 1923. Det var Dansk Kennel Klub der stod for løbet med whippets, der er en lille myndetype.

Tidligt og op igennem 1930-erne kørtes mange motorcykelløb på travbanen, som havde elektrisk lys til aftenløb.
Nordisk Motorcykle Forbund afviklede det nordiske banemesterskab i 1931 på Amager Travbane.
Efter krigen, fra 1946 og frem til 1970 var der atter løb på banen, deriblandt også automobilløb. I 1952 åbnedes Amager Speedway på inderkredsen af travbanen.

Da Amager travbane var ved at gå fallit, blev travbanens areal i 1971 solgt til Tårnby Kommune, med den betingelse at travbanen kunne fortsætte endnu fem år. Den 28. marts 1976 var Amager Travbanes sidste løbsdag. Amager Travselskab, som drev Amager Travbane, førte sin virksomhed videre i 1974 til Skovbobanen i den lille landsby, Bjæverskov, 10 km vest for Køge på Sjælland. Den cirka 20 hektar store rekreative park Travbaneparken blev etableret hvor Amager Travbane lå. Et plejehjem blev bygget 1980. Amagerhallen opførtes i årene 1977-79 og i 1988 blev Travbanehallen opført.

Kilde
MÅNEDSBLADET. Amager Travbane. Nr.3 Marts 1999 Tårnby Kommunes Lokalhistoriske Samling

Travbane
Travbaner i Danmark
Etableret i 1922
Forsvundne bygninger, konstruktioner og anlæg i Danmark
Ophørt i 1976
Hundevæddeløb
Martin Lind

Martin Lind henviser til blandt andre:

 Martin Lind (biskop) (født 1944) – svensk biskop
 Martin Lind (atlet) (født 1964) – dansk atlet og læge
Modéus

Modéus er et efternavn, der henviser til:

 Fredrik Modéus (født 1964) - svensk biskop
 Martin Modéus (født 1962) - svensk biskop

Efternavne
Sanja Radosavljević

Sanja Radosavljević er en serbisk håndboldspiller som spiller for slovenske RK Krim og Serbiens kvindehåndboldlandshold. Hun deltog sammen med landsholdet til VM i håndbold 2015 i Danmark.

Kilder

Eksterne henvisninger 
 

Håndboldspillere fra Serbien
Borsele

Borsele () er en kommune og en by, beliggende på Zuid-Beveland i den sydlige provins Zeeland i Nederlandene.

Byen er mest kendt for sin Atomkraftværk Kerncentrale Borssele

Kernerne 
Landsbyen Borssele (skrevet med 2 s'er) i Borsele kommune (skrevet med kun én s).
Borsele Kommunen har følgende kerner: Borssele, Baarland, Driewegen, Ellewoutsdijk, 's-Gravenpolder, 's-Heer Abstkerke, 's-Heerenhoek, Heinkenszand, Hoedekenskerke, Nisse, Oudelande, Ovezande, Nieuwdorp og Lewedorp.

Eksterne henvisninger 

 Kommunens hjemmeside 
 borsele.net (Information over Borseles samfund) 

 
Byer i Zeeland
Kommuner i Zeeland
Universalgrydelåg

Et Universalgrydelåg er et køkkenredskab, som placeres oven på gryden og dermed forhindrer væsker i at koge over. Dampen og væsken kan komme op igennem små huller i låget og væsken kan løbe samme vej tilbage. Låget kan også bruges som stænklåg og smart dampkoger. Kochblume er udformet som små blomsterblade og findes i forskellige varianter, mens Chantegret er et låg, der kan benyttes til forskellige størrelser af gryder. 

Gryder
Mokkabrygger

En mokkabrygger er en type af kaffemaskiner, som stilles direkte på en kogeplade. Når vandet i den underste beholder begynder at koge, tvinges det på grund af det dannede overtryk op gennem et rør og videre op gennem et filter, der indeholder fintmalede bønner. Den færdige kaffe opsamles derefter i den øverste beholder.

Mokkabryggeren anvender altså præcis som espressomaskiner tryk, når den tilbereder kaffe. Trykket er dog lavere for en mokkabrygger, ca. 1,5 bar, sammenlignet med espressomaskinernes 9 bar.

Mokka Express var den første maskine af denne type. Den blev udviklet i 1933 af den italienske designer Alfonso Bialetti og findes i flertallet af italienske, portugisiske og spanske hjem. Bryggeren er normalt forarbejdet i aluminium eller rustfrit stål.

Noter 

Kaffemaskiner
Kernefjerner

En kernefjerner er et køkkenredskab, som er beregnet til hurtig og smidig fjernelse af små kerner i blommer, mirabeller, kirsebær og lignende frugter.

Skønt der findes mange forskellige varianter, er fremgangsmåden altid den samme: Frugten lægges i en holder og en stav trykker kernen ovenfra ud af frugten. Ved deling af blommer bliver frugten samtidig delt i fire dele af en kniv. Kernefjernere er udarbejdet i metal eller kunststof. Der findes mange forskellige udformninger, hvor der er to hovedgrupper: Håndholdte eller fastgjorte.

Weblinks 

Køkkenredskaber
Neufchâtel (ost)

Neufchâtel (eller Neufchâtel Coeur) er en ost, som stammer fra Neufchâtel-en-Bray, Normandiet, Frankrig. Det er en af de ældste, franskproducerede oste, idet det antages, at den kan dateres tilbage til det sjette århundrede. Den er af udseende lig Camembert, med en tør, hvid overflade, men den er mere salt og skarp i smagen. Den har en aroma og smag af svampe. Den sælges ofte i hjerteformede stykker, men findes også i andre varianter. Den modner i løbet af 8 - 10 uger. 

I 1872 skabte William Lawrence fra New York den første amerikanske flødeost ved at tilføje fløde til opskriften på Neufchâtel. Den amerikanske Neufchâtel er blødere end de fleste andre flødeoste, blandt andet fordi den indeholder ca. 33% mindre fedtstof.

Referencer

Eksterne henvisninger 

Oste
Rådhuset i 10. arrondissement

Rådhuset i 10. arrondissement er den bygning, der fungerer som lokalt rådhus i 10. arrondissement i Paris. Den ligger mellem gaderne Rue du Faubourg-Saint-Martin, Rue de Château d'Eau, Rue Pierre Bullet og Rue Hittorf og har hovedindgang fra Rue du Faubourg-Saint-Martin nr. 72. De nærmeste metrostationer er Château d'Eau på linje 4 og Jacques Bonsergent på linje 5.

Historie 
Efter fastslåningen af flere forstæder til Paris i 1860 blev arrondissementerne ændret og skabte det 10. arrondissement med sin nuværende afgrænsning. Rådhuset blev valgt til at ligge i den tidligere Caserne de la Garde municipale, der lå samme sted, som det nuværende rådhus blev opført mellem 1892 og 1896 efter tegninger af arkitekten Eugène Rouyer.

Billedgalleri 

Bygninger, konstruktioner og anlæg i Paris
Melitta

Melitta er et tysk firma i Melitta Group, der sælger kaffe og produkter til brygning af kaffe, specielt kaffefiltre og kaffemaskiner. Firmaet har hovedkvarter i Minden, Nordrhein-Westfalen og har navn efter Melitta Bentz, der grundlagde firmaet i 1908, efter at hun havde opfundet og fået patent på et drypsystem til kaffebrygning. Bentz drev derpå Melitta som en familieejet virksomhed.

Billedgalleri

Referencer

Eksterne henvisninger 
  

Kaffevirksomheder
Fremstillingsvirksomheder fra Tyskland
Etableret i 1908
Wallace-vandpost

En Wallace-vandpost er en offentlig vandpost, som er designet af Charles-Auguste Lebourg og konstrueret i støbejern. Der er opstillet en lang række Wallace-vandposter rundt omkring i Paris i Frankrig, hovedsageligt på de mest befærdede fortove. Vandposterne er opkaldt efter Richard Wallace, der bekostede fremstillingen af dem. Posterne blev rost for deres æstetik og nævnes blandt de symboler, der karakteriserer byen. Der findes et eksemplar af en Wallace-vandpost uden for Wallace Collection, som er det London-galleri, der huser de kunstværker, som Wallace, der var en stor kunstmæcen, samlede.

Der findes en lang række Wallace-vandposter i byen, heriblandt 67 store modeller. Senere er de også introduceret andre steder, både i andre franske byer som Nantes, Toulon og Clermont-Ferrand og i byer andre steder i verden som Barcelona, Zürich, Rio de Janeiro, Montreal, Jerusalem og Macau.

Bygninger, konstruktioner og anlæg i Paris
Malin Aune

Malin Aune (født 4. marts 1995 i Selbu, Norge) er en norsk håndboldspiller, som spiller for rumænske CSM Bucuresti og Norges kvindehåndboldlandshold.

Hun fik sin officielle debut på det norske landshold i 2015. Hun var også med til at blive verdensmester med  ved VM i kvindehåndbold 2021 i Spanien, efter finalesejr over , med cifrene 29-22.

Kilder

Eksterne henvisninger 

Håndboldspillere fra Norge
Håndboldspillere fra Oppsal IF
Håndboldspillere fra Vipers Kristiansand
Goes

Goes (; Zeeuws: Hoes) er en kommune og en by, beliggende på halvøen Zuid-Beveland i den sydlige provins Zeeland i Nederlandene. Per 1 april 2016 har kommunen 37.211 indbyggere.

Kernerne 
Goes kommune har følgende (lands)byer:

Kilder

Eksterne henvisninger 

 Kommunens hjemmeside 

 
Byer i Zeeland
Kommuner i Zeeland
Standup paddleboarding

Standup Paddleboarding, eller bare SUP, Hoe he'e nalu på hawaiansk, er en af-art af surfing som så sin begyndelse på Hawaii. Ulig traditionel surfing, hvor surferen sidder ned indtil den rigtige bølge kommer, så står en SUP'er op og benytter en padle til fremdrift. SUP er utroligt populært og hastigt voksende, da målgrupperne er mange lige fra yoga og fiskeri over motion og sightseeing til ræs på søer og floder til det helt ekstreme med store bølger og whitewater.

Noter 

Vandsport
Jesper Jul

Jesper Jul (død den 7. december 2016 i Albertslund) var en dansk karatesportsmand og hundefører ved politiet. Under sit arbejde blev han skudt.

Jul havde en bemærkelsesværdig karriere inden for karate, som han begyndte på allerede som 11-årig. 
Han vandt seks DM-guld, to DM-sølv og tre DM-guld Master og blev helt usædvanligt kåret til "DM Bedste Fighter" tre gange.
Med Peter Grubb stiftede han karateklubben Tatakau.

Referencer

Eksterne henvisninger 

Kampsportsudøvere fra Danmark
Politifolk fra Danmark
Mord i Danmark
Pendant

En pendant (udtale: ) er noget (egnet) modsvarende, et supplement, eller modpart. Ordet er af fransk oprindelse og betyder modstykke. Det franske ord pendre er afledt fra det latinske ord pendere ("hænge") tilbage, heraf er pendler også afledt. 

I malerkunst laves der kunstværker med en passende modstykke. De er elsket blandt kunstsamlere.

En pendant kan også være et smykke som for eksempel en halskæde der har to små billeder.

Malerier
Smykker